-Դեռ Երևանի ավագանու ընտրությունների անցկացման հետ կապված որևէ հստակություն չկա, Երևանի մասին օրենքը տարբեր կերպ է մեկնաբանվում, քանի որ օրենքում ինչ-ինչ սողանքներ կան, որոնք թույլ են տալիս տարբեր մեկնաբանությունների: Օրինակ այն, որ ընտրությունները կարող են նշանակվել սեպտեմբերի կեսին, վերջին, կամ կառավարությունը պետք է լուծարի ավագանին: Երբ հստակեցվի, թե երբ են նշանակվելու ընտրությունները, այդ ժամանակ կհայտարարենք, թե ինչ ցուցակով ենք մասնակցելու: Այս պահին մենք ունենք քաղաքական որոշում՝ անկախ նրանից, թե Երևանի ավագանու արտահերթ ընտրությունը կլինի սեպտեմբերի 9-ին, 16-ին, թե 29-ին կամ ավելի ուշ, ԲՀԿ-ն մասնակցելու է: